open-index/open-wikipedia-markdown huggingface dataset:
Cícladas

As **Cícladas** ou **Cíclades**, do grego Κυκλάδες, que significa "circular", é un arquipélago no sur do mar Exeo. O seu nome indica as illas que forman un círculo arredor da illa sagrada de Delos, (patria dos deuses Apolo e Ártemis), en contraposición ao resto das illas do Exeo ás que chamaron Espóradas (do grego: * Σποράδες, dispersas*).

## Xeografía
É un conxunto de máis de 200 illas, das cales as maiores son Amorgos, Anafi, Andros, Antíparos, Delos, Ios, Kea, Kímolos, Kythnos, Milos, Mykonos, Naxos, Paros, Folégandros, Serifos, Sifnos, Síkinos, Siros, Tinos e Santorini. Estas illas fan parte da periferia da Grecia do Exeo Meridional, que ten a súa capital na illa de Siros.

Politicamente constitúen unha prefectura de Grecia. A poboación total da prefectura é de 112.615 habitantes (censo do 2001) e a sede da mesma atópase en Hermópolis (grego: *Ερμούπολη*)

miniatura|esquerda|Vista turística de Míconos

A xeografía das illas é montañosa. O clima é seco, caloroso no verán e amornado no inverno. Unha das poucas illas fértiles é Naxos, famosa pola súa produción de patacas, aceite de oliva, froitas e outros produtos mediterráneos. Os fortes e frecuentes ventos mariños ás veces provocan problemas de comunicación aos barcos que enlazan a illa co resto de Grecia.

A arquitectura típica dos pobos, con casas e ruas encaladas de branco e portas e fiestras de vivas cores (especialmente o azul), son un dos maiores activos do turismo grego, e fan das Cíclades, en especial de Miconos e Santorini un dos destinos clásicos do turismo de toda Europa.

## Historia 
As illas son o berce da civilización cicládica, datada entre o final do neolítico e os primeiros tempos da idade de bronce (aproximadamente entre os anos 3300 ao 2000 a.C.). Algúns autores pensan que a civilización cicládica é continuación ou está relacionada dalgún modo coa civilización minoica, orixinaria da illa de Creta, ao sur da Cícladas. 
A cultura cicládica é coñecida polas súas figuras femininas, de formas esquemáticas e planas, esculpidas en mármore puro das illas.

Na época medieval as illas estiveron dominadas polos venecianos, polo que aínda queda unha pequena minoría católica, unha das poucas en Grecia, país de maioría ortodoxa.

## Véxase tamén
### Outros artigos 
*Lista de illas de Grecia.
*Ducado de Naxos.
Lewis Carroll

**Charles Lutwidge Dodgson**, máis coñecido polo pseudónimo de **Lewis Carroll**, nado en Daresbury (Cheshire) o 27 de xaneiro de 1832 e finado en Guildford o 14 de xaneiro de 1898, foi un escritor, matemático, fotógrafo e diácono anglicano británico.

## Traxectoria 
Era fillo do pastor anglicano Charles Carroll. Cando tiña 11 anos a familia trasladouse a Croft-on-Tees, Yorkshire. Educado polo seu pai, non foi á escola ata que tiña 12 anos, cando ingresou na prestixiosa Rugby School ata 1850, ao ano seguinte marcha a estudar a Oxford, ao remate dos seus estudos converteuse en profesor de matemáticas de Christ Church, un dos colexios universitarios de Oxford. En 1854 comeza a enviar relatos a poemas a revistas literarias como *The Comic Times* e *The Train*, e en 1856 utiliza por vez primeira o pseudónimo de Lewis Carroll.

Ordenado diácono en 1861, o 4 de xullo de 1862 acompañou nun paseo polo Támese a Alice Liddell e ás súas dúas irmás Lorina e Edith, fillas de Henry Liddell, deán do Christ Church. Acompañábao o tamén reverendo Robinson Duckworth, no decurso dese paseo Carroll contoulles ás rapazas un conto, como facía decote, pero diante o entusiasmo das rapazas e diante a petición de Alice para que o escribise fíxoo e en febreiro de 1863 deulle un manuscrito co título de ''Alice's Adventures Under Ground* (*As aventuras de Alicia no sochán*), que o propio Carroll destruíu para lle regalar un exemplar máis elaborado no Nadal de *1864*, e tamén fixo unha copia para os fillos do seu amigo George MacDonald, e por suxestión del animouse a publicalo nunha edición que pagou pola súa conta, con ilustracións de John Tenniel co título de *Alice's Adventures in Wonderland* (*Alicia no país das marabillas*). Os 2.000 exemplares da edición esgotáronse axiña, e o libro converteuse nun éxito internacional (a primeira tradución para o galego data de 1984).

En 1871 publicou *Alicia do outro lado do espello* (*Through the Looking-Glass and what Alice Found There*), continuación de *Alicia no país das marabillas*. En 1876 editou o poema épico *A caza do Carbairán* (*The Hunting of the Snark*). *Silvia e Bruno'' a súa última novela,publicouna en dous volumes, en 1889 e 1893.

## Obras traducidas ao galego 
* 
* 
* 
* 
## Véxase tamén 
### Bibliografía 
* 
* 
### Outros artigos 
* Colección Xabarín de Edicións Xerais de Galicia.
Dombodán, Arzúa

**San Cristovo de Dombodán** é unha parroquia situada ó suroeste do concello coruñés de Arzúa na comarca de Arzúa. Segundo datos do IGE, no ano 2018 tiña unha poboación de 224 habitantes (107 homes e 117 mulleres). Limita co concello de Touro. O seu relevo, aínda que non agreste tampouco é plano, e vai desde o río Ulla até o couto do Viso. A súa poboación dedícase ó sector primario de forma xeneralizada, aínda que tamén estea presente o sector servizos, o comercio e a construción.

## Patrimonio histórico artístico 
miniatura|250px|esquerda|San Cristovo de Dombodán
A súa igrexa parroquial data de 1756. Feita en cantaría, a súa fachada é de estilo barroco-compostelán. Está coroada cunha espadana de características semellantes ás das priorais da Mariña de Lugo. O resto da nave está feita en pedra ordinaria.

No seu interior hai dous retablos: o Maior e o das Dolores, ámbolos dous de finais do século XVIII (1797), feitos polo mestre arquitecto e escultor Juan Domínguez seguindo os planos de Miguel Ferro Caaveiro.

Sábese que esta capela pertenceu ó pazo de Brandeso. Veñen a este Santuario a pedir contra o gurgullo do gran e por un bo parto. Esta petición implica revirar unha tella da Capela como "recordatorio".

## Festas 
Celébranse as súas festas os días 30 e 31 de xullo, e no primeiro domingo de setembro celébrase a Romaría do Viso na capela do mesmo nome, situada na cima do couto do Viso, desde onde se di que a Virxe pode ver a do Corpiño e a de Rendal.

Na parroquia atópase tamén o Museo Vivente do Mel.

## Galería de imaxes 

Ficheiro:Iglesia de Dombodan.png|Imaxe da igrexa de Dombodán.
Ficheiro:Nova ponte de San Xusto sobre o Ulla.JPG|Nova ponte de San Xusto.
Ficheiro:O río Ulla na vella ponte San Xusto.JPG|O río Ulla na vella ponte San Xusto.
Ficheiro:Gomesende.jpg|Lugar de Gomesende.

## Lugares e parroquias 
### Lugares de Dombodán 
### Parroquias de Arzúa 
## Notas 
## Véxase tamén 
### Outros artigos 
* Lugares de Arzúa
Sextante

O **sextante** é un instrumento astronómico usado para determinar a latitude, que substituíu o astrolabio.

Mede a distancia angular, como a altura do Sol, da Lúa e das estrelas. O sextante foi inventado simultaneamente na Inglaterra e nos Estados Unidos en 1731. A palabra sextante deriva do latín, significando *un sexto* (da circunferencia celeste).

## Notas
Periferias de Grecia

As rexións administrativas de Grecia, denominadas periferias (en ), son trece (nove no Continente e catro grupos de illas), entidades administrativas de primeiro nivel do país, cada unha composto por varias unidades de segundo nivel, orixinalmente prefecturas e desde 2011, unidades rexionais.

## Historia 
As rexións actuais establecéronse en xullo de 1986 (o Decreto Presidencial que as establece oficialmente foi asinado en 1987), por decisión do entón ministro do Interior Menios Koutsogiorgas como entidades administrativas un segundo nivel, como complemento das prefecturas (Lei 1622/1986). Antes de 1986, existía unha división tradicional en amplas rexións xeográficas rexións xeográficas históricas (γεωγραφικά διαμερίσματα), que, con todo, a miúdo era arbitraria; non todas as rexións histórico-xeográficos tradicionais pre-1986 tiñan órganos administrativos oficiais. Aínda que as rexións posteriores a 1986 baséanse principalmente nas divisións anteriores, que son xeralmente máis pequenas e, nalgúns casos, non se solapan coas definicións tradicionais: por exemplo, a rexión de Grecia Occidental, que non tiña precedente analóxico, comprende o territorio pertencente á península do Peloponeso e a rexión tradicional de Grecia Central.

Como parte dun proceso descentralización inspirada polo entón ministro do Interior Alekos Papadopoulos ("Proxecto Kapodistrias"), se lles outorgou máis poderes na reforma Kapodistrias de 1997 aos gobernos locais e rexionais. Eles transformáronse en entidades totalmente separadas polo Programa Kallikratis de 2010 (Lei 3852/2010), que entrou en vigor o 1 de xaneiro de 2011. Nos cambios de 2011, o secretario xeral designado polo goberno (γενικός γραμματέας) foi substituído por un gobernador rexional elixido polo pobo (περιφερειάρχης) e un consello rexional (περιφερειακό συμβούλιο) con mandato de 5 anos. Moitos poderes das prefecturas, que tamén foron abolidas ou reformadas en unidades rexionais, transferíronse a nivel rexión. Os órganos rexionais do goberno central foron á súa vez substituídos por sete administracións descentralizadas, agrupadas dunha a tres rexións en virtude dun secretario xeral nomeado polo goberno.

## Lista de rexións administrativas 
Ademais das trece periferias, ao bordo da rexión de Macedonia centralexiste unha pequena rexión autónoma, o Monte Athos (Ayion Oros, *Montaña Sagrada*), un estado monástico baixo a soberanía grega. Atópase na máis oriental das tres grandes penínsulas que sobresaen no Exeo na península Calcídica.

## Véxase tamén
Macedonia, Grecia

[miniatura|Torre branca en [Tesalónica, Macedonia, Grecia.]]A **Macedonia grega** (en grego **Μακεδονία** e en AFI /maceðo'nia/) é a maior e a segunda máis populosa rexión de Grecia, formando a parte noroeste daquel país, ou todo o norte, unha vez que a Macedonia oriental está xunta coa Tracia, formando a periferia da Macedonia Oriental e Tracia.

Esta rexión é preto de metade da histórica rexión dos Balcáns onde, na antigüidade, se localizaba o antigo reino de Macedonia. A outra metade está dividida entre a Macedonia (ARIM) e a Bulgaria.

## Xeografía 
425px|dereita 
Peripheries (rexións administrativas) de Macedonia grega , a maior rexión de Grecia:

* Macedonia Occidental

:1.Kastoriá
:2.Flórina
:3.Kozáni
:4.Grevená

* Macedonia Central

:5.Pélla
:6.Imathia
:7.Pieria
:8.Kilkís
:9.Tesalónica
:10.Chalkidike
:11.Sérres

* Macedonia Oriental e Tracia

:12.Dráma
:13.Kavála

Ademais rexión Macedonia, existe unha pequena rexión autónoma, o Monte Athos (Ayion Oros, *Monte Sagrado*), un estado monástico baixo a soberanía grega.

## Historia 
* Rexión de Macedonia 
* Alexandre Magno
* Filipe II da Macedonia
* Grecia 
* Grecia antiga
* Grecia Clásica

## Himno Macedonia 

:18px Makedonia ksakusti

## Véxase tamén 
### Ligazóns externas 
* Macedonia, Grecia
-1

O ano **1 a. C.** foi un ano común comezado en venres ou sábado (as fontes difiren) do calendario xuliano. Tamén foi un ano bisesto comezado en xoves do calendario xuliano proléptico. Naquela época, era coñecido como o Ano do consulado de Lentulus e Piso (ou, menos frecuentemente, ano 753 Ab urbe condita).

Foi precedido polo ano 2 a. C. e foi sucedido polo ano 1, posto que non se conta o ano cero. Foi o derradeiro ano do século I a. C.

Usando o calendario holoceno este é o ano 10000.

## Acontecementos 
* O emperador Augusto enviou Caio César ao levante como comandante do exército e fai un tratado de paz con Fraataces.
* Ovidio escribe Ars Amatoria.
* O emperador Augusto nega a Tiberio o permiso de regresar a Roma.

## Nacementos 
* 25 de decembro - Xesús Cristo segundo a data calculada por Dionisio Exiguus no seu calendario.

## Mortes 
* Herodes o Grande, segundo certas interpretacións do historiador Xosefo, despois da eclipse total dos días 9 e 10 de xaneiro, que Kepler datou no ano 4 a. C.).

## Véxase tamén 
### Outros artigos 
* Historia ano a ano
Lugares de Moraña

[miniatura|dereita|[Casa do concello de Moraña.]]
Galicia → Parroquias de Galicia → Lugares de Galicia → **Lugares de Moraña**

## Lugares de Moraña
### Amil
### Cosoirado
### Gargantáns
### Lamas
### Laxe
### Rebón
### Saiáns
### San Lourenzo de Moraña
### Santa Xusta de Moraña
## Parroquias de Moraña
## Véxase tamén
### Outros artigos
*Eleccións municipais en Moraña
*Galería de imaxes de Moraña
Lugares de Nigrán

[miniatura|dereita|[Casa do concello de Nigrán.]]
Galicia → Parroquias de Galicia → Lugares de Galicia → **Lugares de Nigrán**

## Lugares de Nigrán
### Camos
### Chandebrito
### Nigrán
### Panxón
### Parada
### Priegue
### A Ramallosa
## Parroquias de Nigrán
## Véxase tamén
### Outros artigos
*Eleccións municipais en Nigrán
*Galería de imaxes de Nigrán
Lugares de Mos

[miniatura|dereita|[Casa do concello de Mos.]]
Galicia → Parroquias de Galicia → Lugares de Galicia → **Lugares de Mos**

## Lugares de Mos
### Cela
### Dornelas
### Guizán
### Louredo
### Mos
### Pereiras
### Petelos
### Sanguiñeda
### Tameiga
### Torroso
## Parroquias de Mos
## Véxase tamén
### Outros artigos
*Eleccións municipais en Mos
*Galería de imaxes de Mos
Lugares de Oia

[miniatura|dereita|[Casa do concello de Oia.]]
Galicia → Parroquias de Galicia → Lugares de Galicia → **Lugares de Oia**

## Lugares de Oia
### Burgueira
### Loureza
### Mougás
### Oia
### Pedornes
### Viladesuso
## Parroquias de Oia
## Véxase tamén
### Outros artigos
*Eleccións municipais en Oia
*Galería de imaxes de Oia
Lugares de Pazos de Borbén

[miniatura|dereita|[Casa do concello de Pazos de Borbén.]]
Galicia → Parroquias de Galicia → Lugares de Galicia → **Lugares de Pazos de Borbén**

## Lugares de Pazos de Borbén
### Amoedo
### Borbén
### Cepeda
### A Ermida
### Moscoso
### Nespereira
### Pazos
### Xunqueiras
## Parroquias de Pazos de Borbén
## Véxase tamén
### Outros artigos
*Eleccións municipais en Pazos de Borbén
*Galería de imaxes de Pazos de Borbén
Lugares de Ponte Caldelas

[miniatura|dereita|[Casa do concello de Ponte Caldelas.]]
Galicia → Parroquias de Galicia → Lugares de Galicia → **Lugares de Ponte Caldelas**

## Lugares de Ponte Caldelas
### Anceu
### Caritel
### Castro Barbudo
### Forzáns
### A Insua
### Ponte Caldelas
### Taboadelo
### Tourón
### Xustáns
## Parroquias de Ponte Caldelas
## Véxase tamén
### Outros artigos
*Eleccións municipais en Ponte Caldelas
*Galería de imaxes de Ponte Caldelas
Lugares de Redondela

[miniatura|dereita|[Casa do concello de Redondela.]]
Galicia → Parroquias de Galicia → Lugares de Galicia → **Lugares de Redondela**

## Lugares de Redondela
### Cabeiro
### Cedeira
### Cesantes
### Chapela
### Negros
### Quintela
### Reboreda
### Redondela
### Saxamonde
### Trasmañó
### Ventosela
### Vilar de Infesta
### O Viso
## Parroquias de Redondela
## Véxase tamén
### Outros artigos
*Eleccións municipais en Redondela
*Galería de imaxes de Redondela
Lugares de Poio

[miniatura|dereita|[Casa do concello de Poio.]]
Galicia → Parroquias de Galicia → Lugares de Galicia → **Lugares de Poio**

## Lugares de Poio
### Combarro
### Poio (San Xoán)
### San Salvador de Poio
### Raxó
### Samieira
## Parroquias de Poio
## Véxase tamén
### Outros artigos
*Eleccións municipais en Poio
*Galería de imaxes de Poio
Lugares de Portas

[miniatura|dereita|[Casa do concello de Portas.]]
Galicia → Parroquias de Galicia → Lugares de Galicia → **Lugares de Portas**

## Lugares de Portas
### Briallos
### Lantaño
### Portas
### Romai
## Parroquias de Portas
## Véxase tamén
### Outros artigos
*Eleccións municipais en Portas
*Galería de imaxes de Portas
Lugares de Ribadumia

[miniatura|dereita|[Casa do concello de Ribadumia.]]
Galicia → Parroquias de Galicia → Lugares de Galicia → **Lugares de Ribadumia**

## Lugares de Ribadumia
### Barrantes
### Besomaño
### Leiro
### Lois
### Ribadumia
### Sisán
## Parroquias de Ribadumia
## Véxase tamén
### Outros artigos
*Eleccións municipais en Ribadumia
*Galería de imaxes de Ribadumia
-2

O **ano -2**, no calendario astronómico, corresponde ó ano 3 a.C, do calendario gregoriano.
## Acontecementos 
### Roma 
* Exilio, por conduta inmoral, de Xulia, única filla de Augusto, a Pandateria e posteriormente a Regio.
* 5 de febreiro - Augusto recibe do Senado romano o título de pai da Patria.
* Presentación de Lucio César, fillo de Xulia, como príncipe da xuventude.
* Inauguración do foro de Augusto, en Roma.

### Oriente 
* En Persia, o rei parto Fraates IV é deposto polo seu fillo Fraatakés.

## Nacementos 
*

## Mortes 
* Xulio Antonio, fillo de Marco Antonio e cónsul no ano 10 a.C..

## Outros 
* Historia ano a ano

## Notas
-3

## Acontecementos 
* Na China, unha seca en Chantoung provoca a fame e desprazamentos de masas.

## Nacementos 
* 24 de decembro - Galba, emperador romano.
* Séneca, estadista romano.
* Posibelmente Apolonio de Tiana, filósofo, matemático e místico grego da escola pitagórica.
* Columela, escritor latino (m. 71).

## Mortes 
## Outros 
* Historia ano a ano
Meditación

A **meditación** é o nome xenérico dunha serie de actividades que ensinan diversas relixións e movementos (por exemplo o Ioga). As definicións e técnicas varían bastante, mais unha meditación típica comprende 3 etapas: 
# **abstracción dos sentidos**, 
# **concentración** : atención en manter unha postura correcta
# **manter a mente inmóbil** : non prestar atención aos pensamentos que xorden e deixalos que se dilúan.

:*Nota: a meditación neste sentido non se debe confundir coa meditación no senso xeral de cavilación: ao contrario, coa meditación trátase de calar a mente, non de póla a cavilar.*

A meditación é un técnica de relaxamento na que calamos a mente para ouvirmos a alma (o subconsciente); imaxine un río en que a corrente non deixe que vexamos o fondo, o río é a nosa mente e a corrente son os nosos pensamentos e o fondo é o noso verdadeiro eu interior, no cal, só conseguimos entrar en contacto con el cando voltamos para dentro de nós mesmos, sendo así é a través da meditación que podemos evoluírmos espiritualmente e consecuentemente pasamos a nos coñecer mellor.

## Beneficios 
:*Algún budista xaponés comparou a meditación co proceso de deixar repousar un vaso con auga e barro: o barro vai apousando no fundo e a auga fica cristalina.*

Os beneficios coa práctica da meditación son innúmeros, mais podemos destacar principalmente, que é o mellor antiestrés que existe,pois o estrés é acumulativo así como a meditación,entón a través da práctica diaria, a meditación baixa o estrés deixándonos máis calmos. Moitos hospitais utilizan ese tipo de técnica de relaxamento antes das cirurxías.

## Práctica 
Como calar a mente? a mente cala se imos deixando que os pensamentos que xorden se dilúan, como se dilúen as ondas que fai unha pedra ao caer na auga.

Existen moitas técnicas, mais todas levan consigo basicamente a concentración (na postura, no respiro etc) e o non seguimento dos posíbeis pensamentos que xorden unha e outra vez, ata que se vai calmando a mente e cala pouco a pouco.

## Volta ao medio 
Nas filosofías relixiosas do oriente, como sankhya-ioga, brahmanismo, budismo e as súas variacións como o budismo tibetano e zen, ben como nas artes marciais como tai chi chuan, a meditación é vista como un estado que supera o intelecto, onde a mente se pon en silencio para dar lugar ao contido espiritual. Ese "calar a mente" lévanos de volta ao centro real da nosa vida, ao "medio", de aí *meditar*.

En sánscrito a meditación é chamada **dhyana**, obtida polas técnicas de *dharana* (concentración).

## Véxase tamén 
* Meditación budista
* Budismo
* Eustachius a San Paulo
* Santo Ignacio de Loyola
* René Descartes
* Samadhi
* Ioga
* Zazen
* Zen
* Sahaja Yoga 
* Vipasana
Lugares de Ponteareas

[miniatura|dereita|[Casa do concello de Ponteareas.]]
Galicia → Parroquias de Galicia → Lugares de Galicia → **Lugares de Ponteareas**

## Lugares de Ponteareas
### Angoares
### Arcos
### Areas
### Arnoso
### Bugarín
### Celeiros
### Cristiñade
### Cumiar
### Fontenla
### Fozara
### Guillade
### Guláns
### Moreira
### Nogueira
### Oliveira
### Padróns
### Paredes
### Pías
### Ponteareas
### Prado
### Ribadetea
### San Lourenzo de Oliveira
### San Mateo de Oliveira
### Xinzo
## Parroquias de Ponteareas
## Véxase tamén
### Outros artigos
*Eleccións municipais en Ponteareas
*Galería de imaxes de Ponteareas
-5

## Acontecementos 
### Imperio Romano 
miniatura|esquerda|250px|Moeda de Herodes Antipas
* Inicio do reino de Herodes, gobernador dos xudeus (remata no ano 39).

### Oriente 
* Construción dun templo de Isé en Iomada, Xapón, sede do xintoísmo.

## Nacementos 
* Data posíbel do nacemento de Xoán Bautista e Xesús Cristo. Este tería nacido uns anos antes (entre 4 e 7 segundo autores) do ano de inicio do calendario occidental actual. A diferenza débese a un erro de cálculo de Dionisio o Exiguo.
* 15 de xaneiro - Guangwudi (Kouang Wou-ti), emperador da dinastía Han da China (m. 57).

## Outros 
* Historia ano a ano
Lugares de Rodeiro

[miniatura|dereita|[Casa do concello de Rodeiro.]]
Galicia → Parroquias de Galicia → Lugares de Galicia → **Lugares de Rodeiro**

## Lugares de Rodeiro
### Álceme
### Arnego
### Camba
### Carboentes
### Fafián
### Guillar
### Negrelos
### Pedroso
### A Portela
### Río
### Riobó
### Rodeiro
### O Salto
### San Cristovo do Az
### San Martiño de Asperelo
### San Paio de Senra
### San Salvador de Camba
### Santa Baia de Camba
### Santa Mariña de Pescoso
### Vilela
## Parroquias de Rodeiro
## Véxase tamén
### Outros artigos
*Eleccións municipais en Rodeiro
*Galería de imaxes de Rodeiro
Prefectura de Okinawa

A **prefectura de Okinawa** (en ; ) é a prefectura localizada máis ao sur do Xapón. Consta de 169 illas que forman o arquipélago Ryukyu, nunha cadea de illas de 1000&nbsp;km de lonxitude, que se estende de suroeste, de Kyūshū ata Taiwán, aínda que as illas máis ao norte fagan parte da prefectura de Kagoshima. A capital de Okinawa, Naha, está localizada na parte meridional da maior e máis poboada illa do arquipélago: Okinawa Honto. As disputadas illas Senkaku son, en teoría, administradas como parte da provincia.

## Historia 
Debido á súa posición estratéxica entre Indonesia, Polinesia, a China, Corea e o Xapón, tornouse un posto comercial. Relatos antigos apuntan comerciantes e representantes okinawanos nas cortes imperiais da China e do Xapón.

Antes dividida en feudos, foi unificada por Sho Hashi, que se tornou rei, designando o castelo de Shuri como centro administrativo.

Invadida polo clan feudal de Satsuma, da actual Kyūshū, perdeu a independencia e o dereito de portar armas. Dise que o Karate, como arte marcial, naceu nesta época.

## Xeografía 
Próxima aos trópicos, ten clima temperado onde se cultiva cana de azucre, banana, piña, pataca doce etc.

### Cidades 
* Guinowan-shi (宜野湾市, ぎのわんし)
* Ixigaqui-shi (石垣市, いしがきし)
* Itoman-shi (糸満市, いとまんし)
* Miiakollima-shi (宮古島市, みやこじまし)
* Nago-shi (名護市, なごし)
* Nagha-shi (那覇市, なはし: capital)
* Nanllou-shi (南城市, なんじょうし)
* Okinawa-shi (沖縄市, おきなわし)
* Tomigusuku-shi (豊見城市, とみぐすくし)
* Urasoe-shi (浦添市, うらそえし)
* Uruma-shi (うるま市, うるまし)

### Distritos 
* Kunigami-gun (国頭郡, くにがみぐん)
** Guinoza-son (宜野座村, ぎのざそん)
** Ghigaxi-son (東村, ひがしそん)
** Ie-son (伊江村, いえそん)
** Quin-chou (金武町, きんちょう)
** Kunigami-son (国頭村, くにがみそん)
** Motobu-chou (本部町, もとぶちょう)
** Naquillin-son (今帰仁村, なきじんそん)
** Onna-son (恩納村, おんなそん)
** Ooguimi-son (大宜味村, おおぎみそん)
* Miyako-gun (宮古郡, みやこぐん)
** Tarama-son (多良間村, たらまそん)
* Nakagami-gun (中頭郡, なかがみぐん)
** Chatan-chou (北谷町, ちゃたんちょう)
** Kadena-chou (嘉手納町, かでなちょう)
** Quita-nakagusuku-son (北中城村, きたなかぐすくそん)
** Nakagusuku-son (中城村, なかぐすくそん)
** Nixighara-chou (西原町, にしはらちょう)
** Iomitan-son (読谷村, よみたんそん)
* Ximalliri-gun (島尻郡, しまじりぐん)
** Aguni-son (粟国村, あぐにそん)
** Ghaebaru-chou (南風原町, はえばるちょう)
** Igheya-son (伊平屋村, いへやそん)
** Izena-son (伊是名村, いぜなそん)
** Quita-daitou-son (北大東村, きただいとうそん)
** Kumellima-chou (久米島町, くめじまちょう)
** Minami-daitou-son (南大東村, みなみだいとうそん)
** Tokaxiqui-son (渡嘉敷村, とかしきそん)
** Tonaqui-son (渡名喜村, となきそん)
** Iaese-chou (八重瀬町, やえせちょう)
** Ionabaru-chou (与那原町, よなばるちょう)
** Zamami-son (座間味村, ざまみそん)
* Iaeyama-gun (八重山郡, やえやまぐん)
** Taquetomi-chou (竹富町, たけとみちょう)
** Ionaguni-chou (与那国町, よなぐにちょう)

### Bases das Forzas dos Estados Unidos 
dereita|200px|miniatura|Bases das Forzas dos Estados Unidos en Okinawa.
Dez por cento de todo territorio da prefectura de Okinawa, dezaoito por cento de superficie de Okinawa Honto ocúpase.

## Turismo 
Na súa culinaria, diferente doutras rexións xaponesas onde o peixe é ingrediente case exclusivo, utiliza tamén, frecuentemente, a carne de porco e cabrito.

## Véxase tamén 
### Outros artigos 
* Batalla de Okinawa
* Ikigai

### Ligazóns externas 
* Sitio oficial da prefectura de Okinawa 
* Música de Okinawa
Samurai

miniatura|dereita|Samurai.
Os **samurais** servían como soldados da aristocracia do Xapón entre 1100 e 1867. Coa era Meiji os samurais chegaron ao seu final. A súa principal característica era a gran , lealdade e mais a súa grande habilidade coa catana.

## Características 
Un termo máis apropiado para Samurai (侍, さむらい) é bushi (武士) (literalmente "guerreiro ou home de armas") que era usado durante o período Edo. Porén, o termo "Samurai" refírese normalmente á nobreza guerreira e non por exemplo á infantaría alistada. Un samurai sen ligazóns a un clan ou daimyō era chamado Rōnin (literalmente "home-oa"). Rōnin son tamén samurais que largaron a súa honra ou aqueles que non cumpriron co seppuku, que significa dividir a barriga, de modo a repór a honra do seu clan ou familia. Samurais ao servizo do han eran chamados "hanshi".

Era esperado dos Samurai que non fosen analfabetos senón cultos ata un nivel básico, e ao longo do tempo, durante a era Tokugawa (tamén chamada de período Edo), perderon gradualmente a súa función militar.

Polo fin da era Tokugawa, os samurai eran burócratas aristocráticos ao servizo dos daimyo, coas súas espadas servindo para fins cerimoniais. Coas reformas da era Meiji, nos finais do século XIX, a clase dos samurai foi abolida e foi establecido un exército nacional ao estilo occidental. O ríxido código samurai, chamado bushido, aínda sobrevive, porén, na actual sociedade xaponesa, tal como moitos outros aspectos do seu modo de vida.

## Notas
Período Meiji

O **período Meiji** (en ) foi unha etapa da historia do Xapón entre o 23 de outubro de 1868 e o 30 de xullo de 1912. Abarca a primeira metade do imperio do Xapón, durante a cal o pobo nipón pasou de ser unha sociedade feudal illada a un estado nación industrializado, influenciado polos desenvolvementos científicos, tecnolóxicos, filosóficos, políticos, legais e estéticos de Occidente. Como resultado desta mudanza radical, os cambios no país foron profundos, afectando á estrutura social, á política interior, á economía, ao exército e ás relacións internacionais. Esta etapa coincide co reinado do emperador Meiji. Foi precedida polo período Keiō e seguida pola era Taishō, despois da coroación do emperador Taishō.

A rápida modernización do país atopou oposición, especialmente entre grupos tradicionalistas da antiga clase samurai, que se rebelaron contra o novo goberno durante a década de 1870. Neste sentido, destacou a figura de Saigō Takamori, quen liderou a rebelión de Satsuma. Porén, tamén houbo apoios ao emperador dende o bando samurai, como os políticos Itō Hirobumi e Itagaki Taisuke.

## A Restauración Meiji 
O 3 de febreiro de 1867, o príncipe Mutsuhito, de catorce anos, sucedeu ao seu pai, o emperador Kōmei, como 122.º emperador do Trono de Crisantemo, co título de emperador Meiji.

Este cambio coincidiu coa presión sobre o shogunato gobernante para modernizar o Xapón, combinando os avances modernos cos valores tradicionais nipóns. Mutsuhito compartía estes ideais, polo que decidiu esixir a devolución do poder gobernamental ao emperador. O 9 de novembro de 1867, o shōgun Tokugawa Yoshinobu presentou a súa dimisión perante o emperador, abandonando formalmente o seu posto dez días despois. A restauración imperial sucedeu ao ano seguinte, o 3 de xaneiro de 1868, coa conformación do novo goberno. A caída de Edo no verán dese mesmo ano sinalou o final do shogunato Tokugawa, polo que se proclamou a nova era Meiji.

A primeira reforma do novo goberno foi a promulgación do Xuramento dos Cinco Artigos en 1868, co obxectivo xeral de elevar a moral e obter financiamento. O Xuramento consta dos seguintes apartados:

# Establecerase unha asemblea deliberativa que decidirá sobre todos os asuntos públicos.
# Todas as clases, altas e baixas, uniranse para a xestión dos asuntos do estado.
# A xente común, así como os oficiais civís e militares, poderán cumprir coa súa propia vocación para previr o descontento.
# Os malos costumes do pasado serán eliminados en favor das xustas leis da natureza.
# Procurarase o coñecemento en todo o mundo para fortalecer as bases do mandato imperial.
Silva, Silva, Pol

**Silva** é un lugar da parroquia de Silva no concello de Pol, na comarca de Meira. Non aparece no Nomenclátor de Galicia de 2003.

## Patrimonio
Na aldea sitúase a igrexa parroquial, o cemiterio e un cruceiro no adro. A casa reitoral demoleuse a finais do século XX.

## Notas 
## Lugares e parroquias 
### Lugares de Silva 
### Parroquias de Pol
Período Kamakura

O **período Kamakura** (en ) iniciase trala derrota do clan Taira (平) polos Minamoto (源) nas guerras Genpei (源平), o período coñecido como "Kamakura", o primeiro dos tres grandes períodos do xogunato xaponés (将軍, xogún = xeneral). Este xogunato Kamakura durou de 1185 ata 1333. O emperador asume función decorativa (en Kyoto), cabendo ao xogún toda a administración do país, baseado nun sistema feudal, coa capital na cidade de Kamakura. En 1192, o xogún Minamoto no Yoritomo é nomeado polo emperador "seii-taixogún" (征夷大将軍, xeneralísimo combatente dos bárbaros) e os seus descendentes serían alzados ao posto de xogún, nun réxime coñecido como bakufu (幕府, goberno da tenda). A partir dese período, todos os xogún son considerados descendentes dos príncipes do clan Minamoto, fillos do emperador Seiwa, sendo título hereditario.

## Cultura 
### Relixión 
A era Kamakura, liderada polos samurais, caracterizouse polo xurdimento de novas tendencias relixiosas e pola intensa busca de apoio espiritual, levando o budismo ao pobo. Ata o período Heian (794~1192), esa forma de relixión era practicada case que exclusivamente polos nobres. Coa popularización da crenza budista xurdiron varias seitas denominadas "Novo Budismo de Kamakura".

A aparición de novas seitas foi impulsado pola idea de fin do mundo (末法思想, mappō shisō) que se espallou a fins da Era Heian, provocada pola inestabilidade social – consecuencia da guerra entre os clans Taira e Minamoto –, a miseria e as calamidades.

Os monxes Eisai (1141~1215) e Dōgen (1200~1253) estudaron na China dos Song a seita zen, que prega a meditación para acadar o nirvana e, cando volveron ao Xapón, fundaron respectivamente as seitas Rinzai-shū e Sōtō-shū.

Shinran (1173~1262), discípulo do monxe Hōnen (1133~1212), fundou a seita Jōdo-shin-shū e, na época do ataque dos mongois, o monxe Nichiren (1222~1282) fundou a seita Nichiren-shū, que pregaba pola salvación da alma e do país.

Todas esas novas seitas teñen en común a simplicidade e a ausencia de práctica ascética rigorosa, facendo posible para calquera persoa o seu exercicio.

## Goberno do shogunato de Kamakura 
### Shogun 
* 1º Minamoto no Yoritomo (源頼朝, みなもとのよりとも, 1192 - 1199, Clan Minamoto)
* 2º Minamoto no Yoriie	(源頼家, みなもとのよりいえ, 1202 - 1203, Clan Minamoto)
* 3º Minamoto no Sanetomo (源実朝, みなもとのさねとも, 1203 - 1219, Clan Minamoto)
* 4º Fujiwara no Yoritsune (藤原頼経, ふじわらのよりつね, 1226 - 1244, Clan Fujiwara)
* 5º Fujiwara no Yoritsugu (藤原頼嗣, ふじわらのよりつぐ, 1244 - 1252, Clan Fujiwara)
* 6º Príncipe Munetaka (宗尊親王, むねたかしんのう, 1252 - 1266, Familia do emperador)
* 7º Príncipe Koreyasu (惟康親王, これやすしんのう, 1266 - 1289, Familia do emperador)
* 8º Príncipe Hisaakira (久明親王, ひさあきらしんのう, 1289 - 1308, Familia do emperador)
* 9º Príncipe Morikuni (守邦親王, もりくにしんのう, 1308 - 1333, Familia do emperador)
-6

## Acontecementos 
### Roma 
* Tiberio renuncia á potestade tribunicia por diferenzas con Augusto e retírase a Rodas (até o ano 2 d.C.)
* Augusto ergue o Trofeo dos Alpes.
* A Xudea pasa a control directo dos procuradores romanos.
* Varo, legado na Siria (até o ano 4 a.C.)
* O historiador Tito Livio remata *Ab urbe condita libri*

## Nacementos 
* Posibelmente, Xoán Bautista (ou ben no 5 a.C.)
## Mortes 
## Outros 
* Historia ano a ano
Momento

Momento pódese referir a:

1.- En Física a palabra **momento** úsase para seis conceptos distintos, que se agrupan en dous contextos:
*i) Nun contexto de forzas, a dinámica:
****Momento de forza** ou **Torque (magnitude)**  *(τ = rF)*,  que é a forza que se aplica sobre unha posición dun corpo.
****Momento de inercia** *(I = mω×r)*.
****Momento dipolar**
****Momento magnético** representado pola letra **m**
*ii) Nun contexto de movementos, a cinemática:
****Momento lineal**, tamén chamado cantidade de movemento lineal, *(p = mv)* que, clasicamente, equivale ao produto da masa pola velocidade (*véxase o artigo correspondente*).
****Momento angular**, tamén chamado cantidade de movemento angular ou momento cinético,  *(L = Iω)*,  que equivale ao produto vectorial da cantidade de movemento polo vector de posición´.

2.- En matemáticas, o Momento é unha ampliación do concepto físico de "momento".

3.- momento pode significar tamén un "Intre de tempo".
Ab urbe condita libri

:*Este artigo trata sobre o libro de Tito Livio, para a expresión latina véxase: Ab urbe condita.*

***Ab urbe condita libri CXLII*** (*Dende a fundación de Roma, 142 libros* ou *Dende a fundación da Cidade*) é unha grande obra de Tito Livio que narra, segundo o esquema dos anais, a historia de Roma desde a chegada de Eneas a Italia até os funerais de Druso,  de Augusto, no 9 a. C. O plano era, probabelmente, chegar aos 150 libros, coa morte do emperador.

A expresión AUC, "ab urbe condita" utilizábase para datar a partir da fundación da cidade de Roma.

## Conservación 
*Ab urbe condita* publicouse por grupos separados de libros, cinco (péntalos) ou dez (décadas), o que contribuíu para a dispersión, pois só se conservaron 35 para a posteridade:
* Primeira década, 1-10: das orixes de Roma á terceira guerra samnita (293 a.C.)
* Terceira e cuarta décadas, 21-40 e péntada 41-15 (con lagoas): desde a segunda guerra púnica até o final da guerra macedónica (218--)
Do resto da obra só se coñecen resumos (*Periochae*) compilados nos séculos III-IV para uso escolar, epítomes de Floro, Ampleio e Orosio e recompilacións de extractos, que xa cedo substituíron a obra xeral por seren moito máis breves e manexábeis.

A obra tivo grande relevancia durante a Idade Media e máis tarde. Para o fundador do método crítico filolóxico, B.G. Neibhur, as ***Historias*** (como ás veces se coñece tamén) mostran a riqueza da linguaxe en acepcións lexicolóxicas, innovacións sintácticas e tons poéticos, ao tempo que transmiten a serena conciencia da grandeza de Roma.[miniatura|*Ab Urbe condita*, [1714|esquerda]]
## Historiografía 
*Ab urbe condita* asóciase ás teorías retórico-artísticas isocráticas difundidas en Roma por Cicerón. Para Tito Livio, a historia é deleite e instrución. Por outra banda, imita a historiografía dramática helénica: modifica ou retoca os datos das fontes orixinais (Polibio, por exemplo, sobre a expansión romana no oriente grego); narra asedios, batallas ou diálogos reconstruindo narrativamente e alterando a realidade histórica..

A obra é rica en discursos directos e indirectos, o que mostra o escaso interese pola confirmación e o rigor. A historiografía de Livo pretende exaltar os grandes valores éticos, relixiosos e patrióticos da antiga Roma mediante a descrición de personalidades relevantes polas súas ideas morais.

## Véxase tamén 
* Historiografía
* Historia de Roma
Semana

A **semana** é un período de tempo de sete días consecutivos. Este período correspóndese coa cuarta parte dun ciclo lunar, de 28 días, que desde antigo serviu como base para o calendario lunar.

## Nomenclatura
En lingua galega hai dúas formas para denominar os sete días da semana. Dunha banda consérvase a asociación de cada día cun dos planetas (que eran deuses pagáns), agás o domingo (*Domenicus dies*, día do Señor, de orixe cristiá) e mais o sábado, (*Sabbatum*, “día do sabá”, que ten orixe xudaica) e coincide coa nomenclatura noutras linguas romances. Doutra banda consérvase a nomenclatura imposta a partir do século VI pola Igrexa católica cun papel destacado de S. Martiño de Dumio, nomenclatura que combateu os nomes pagáns, mais a campaña só tivo éxito no continente europeo en Portugal e Galiza, onde se adoptaron as formas baseadas na forma *feira* (día de festa, "día santo" en latín).

* luns / segunda feira (dedicado á Lúa)
* martes / terceira feira (dedicado a Marte)
* mércores / cuarta feira (dedicado a Mercurio)
* xoves / quinta feira (dedicado a Xúpiter)
* venres / sexta feira (dedicado a Venus)
* sábado
* domingo

## Estrutura
Nos países tradicionalmente cristáns obsérvase o descanso laboral no domingo, nos musulmáns no venres e nos xudeus (e polo tanto en Israel) no sábado. En case todos os países do mundo a semana comeza o luns/ na segunda feira, agás en Portugal e nalgúns países anglosaxóns (como os Estados Unidos), onde a semana comeza o domingo.

## Notas
Milenio

Un **milenio** é unha unidade de tempo equivalente a un período de 1000 anos, equivalente a 10 séculos ou 100 décadas.

## Milenios da historia humana 
:*Nota: Para períodos anteriores véxase Escala de tempo xeolóxico*

* **X milenio a. C.**
* **IX milenio a. C.**
* **VIII milenio a. C.**
* **VII milenio a. C.**
* **VI milenio a. C.**
* **V milenio a. C.**
Regato de Saímes

O **regato de Saímes** é un afluente do río Ulla.

## Percorrido 
Nace na parroquia de Branzá (Arzúa). Discorre polos lugares de Remesil e Trasbar, na parroquia de Dombodán. Tras recibir as augas do rego da Ufa, que vén separando as parroquias de Turces (Touro) e Branzá (Arzúa), segue de fronteira entre estes concellos.

Desemboca no río Ulla á altura da Pena da Vella. Porén esta desembocadura foi modificada trala construción dun encoro un quilómetro máis abaixo.

No inverno adoita desbordarse nos Prados de Saímes, de onde colle o nome. No lugar das Hortas, preto do monte dos Muíños, forma a fervenza das Hortas, de 32 metros de caída.
Boado, Xinzo de Limia

**San Pedro de Boado** é unha das 22 parroquias do concello ourensán de Xinzo de Limia na comarca da Limia. No ano 2022 tiña 104 habitantes, dos cales 49 eran homes e 55 mulleres.

## Economía 
As súas actividades económicas principais son a gandería (vacún), a agricultura (trigo, pataca e produtos da horta). Tamén hai outros servizos como a fontanería, mecánica, e sector servizos.

## Topónimo 
Hai varias teorías sobre a orixe do topónimo *Boado*. Pode provir da palabra céltica *bed/bud*, que significaba "auga parada, charca, fonte", pola súa proximidade á Lagoa de Antela. Tamén é posible que proveña do árabe *ouadi* ("río"), ou do latín *uadum* ("fonte"), dado o feito de que en Boado existen máis de vinte fontes.

## Demografía 
## Festas 
O patrón da parroquia é San Pedro, que se celebra a última fin de semana do mes de xuño, mais tamén se celebran misas e festas por Ramos, polo magosto e polo Entroido.

## Galería de imaxes 

Ficheiro:Parroquia de Boado, Xinzo de Limia.jpg|Parroquia de Boado.

## Lugares e parroquias 
### Lugares de Boado 
### Parroquias de Xinzo de Limia 
## Notas 
## Véxase tamén 
### Outros artigos 
* Lugares de Xinzo de Limia.

### Ligazóns externas 
* Boado.info - a páxina de Boado
* Asociación Cultural Traslasxas
* Boado desde a Lagoa de Antela e a Limia
Neotérico

Cicerón denominou **neotéricos** a un grupo vago de poetas latinos que atopaban a súa inspiración na obra dos autores gregos alexandrinos, como Calímaco ou Teócrito. Usaban construcións ríxidas, xogaban cos xéneros e utilizaban xogos de palabras e alusións complexas.

Os autores que reciben esta denominación son:
* Catulo, o máis coñecido
* Ovidio
* Propercio
* Tibulo e Galo (poeta latino) (dos que resta moi pouca obra)
* Virxilio nas súas *Églogas*

O termo empregouse no século XVII para describir a autores que recorrían aos clásicos na procura de ideas. Hoxe en día non se usa con este sentido.
Fervenza das Hortas

A **fervenza das Hortas** ou **fervenza de Santa Marta** é unha fervenza do regato de Saímes, ou río de Santa Marta. Ten unha caída duns 32 metros. Está situada no lugar das Hortas, na parroquia de Dombodán (Arzúa). Xorde pouco antes da confluencia co río Ulla e fai de fronteira natural entre os concellos de Arzúa e Touro. Accédese a ela polo camiño dos Pombos, baixando polo monte dos Muíños.

## Véxase tamén
### Ligazóns externas
*Turismo en Galicia
*Fervenzas de Galicia
Minuto (homónimos)

Un **minuto** é:

* unha unidade de tempo igual a 1/60 dunha hora e a 60 segundos. (Moi raramente, algúns minutos poden ter 59 ou 61 segundos; vexa segundo de salto.)

* unha unidade de medida de tempo igual a 1/1600 dun día e a 54 segundos. Coñecido como o minuto natural para diferencialo do minuto convencional. Equivale a 10^45 veces un planck.

* unha unidade de medida de ángulo, 1/60 dun grao. Tamén se coñece como un **minuto de ángulo** ou **minuto de arco**, e divídese en 60 segundos de arco.

* unha unidade de ángulo e tempo, 1/60 dunha hora de ascensión recta. Coñécese como **minuto de ascensión recta**.

O símbolo para un minuto de tempo (ou de ascensión recta) é  **min**.

O símbolo para un minuto de arco é o carácter (&#x2032;). Así, 15 minutos pódense pór 15&#x2032;.

Un minuto de arco da Terra no ecuador é aproximadamente unha milla náutica.

Probablemente, a división da hora en 60 minutos sexa debido á influencia dos babilonios, que usaban un sistema numérico de base-60 .
Deserto de Gobi

miniatura|dereita|250px|Mapa do deserto do Gobi

miniatura|dereita|250px|Localización do deserto do Gobi

O **deserto do Gobi** é unha vasta rexión desértica comprendida entre o norte da China e o sur da Mongolia. A cunca desértica está delimitada polas montañas Altai, a estepa de Mongolia, a meseta do Tíbet e a chaira do norte da China. O nome *Gobi* significa "deserto" en mongol.

É o deserto areento máis setentrional de todos, no que viven algúns animais raros tales como o camelo bactriano (de dúas corcovas) e o rarísimo cabalo de Przewalski.

O Gobi esténdese sobre 1.600&nbsp;km do suroeste ao nordeste e sobre 800&nbsp;km do norte ao sur. A súa superficie estimase en 1&nbsp;300&nbsp;000&nbsp;km², o que o fai o un dos máis grandes desertos do mundo. Contrariamente ás imaxes frecuentemente asociadas aos desertos, o Gobi non está recuberto de area senón sobre todo de pedras.

O deserto de Gobi é coñecido no mundo da Paleontoloxía pola riqueza e calidade dos seus restos fóseis, entre os que foron descritas pola primeira vez moitas especies de dinosauros.

## Clima 
O clima do Gobi presenta importantes variacións segundo a estación. Entre a noite e mailo día, pódese observar unha amplitude térmica de 32&nbsp;°C.

## Ecorrexións 
O Gobi pode ser dividido en varias rexións :

* **A estepa desértica do leste do Gobi**, que se estende, sobre 281.000&nbsp;km², da meseta de Mongolia interior, na China, cara a Mongolia. 
* **A meseta semi-desértica Alashan**, situada ao suroeste desta estepa, esténdese ata a meseta do Tíbet.
* **A cunca do Xunggar**, semi-desértica, está delimitada por dúas montañas pertencentes á cadea do Tian Shan.
* **O deserto do Kumtagh**
* **O deserto de Hami**, ao sur, ocupa o espazo comprendido entre a cadea do Tian Shan e a do Nan Shan

## Véxase tamén 
* Xeografía da China
Illa da Altura

A **illa da Altura** é unha insua formada pola construción do encoro de Portodemouros no río Ulla.

## Características
Cunha extensión de 58,14 hectáreas, é unha das illas meirandes da Galicia interior. Pertence á parroquia de Beigondo do concello de Santiso e está rodeada toda ela polo brazo do encoro correspondente ao río Iso. Só cando o nivel da auga baixa, créase un istmo desde a veciña parroquia de Viñós (Arzúa).Ten unha altura de 81 metros sobre a cota máxima do encoro, o que supón unha elevación máxima de 325 metros sobre o nivel do mar. O seu territorio está a monte, non suxeito á explotación agropecuaria.

## Notas
## Véxase tamén 
### Ligazóns externas 
* Coto de caza .
Relación de inclusión

Os campos semánticos organízanse mediante diversos tipos de relacións entre os significados dos lexemas:
* relacións de incompatibilidade (véxase antonimia).
* relacións de inclusión.
* e relacións entre significantes e significados (sinonimia, homonimia e polisemia).

As relacións de inclusión implican que os significados completo de varios signos lingüísticos estas incluídos dentro do significado doutro signo lingüístico. Deste xeito ó vocábulo que inclúe (por exemplo, a palabra *árbore*) o significado completo dunha ou varias palabras (*carballo, maceira, faia,...*) chámaselle **hiperónimo**. As palabras incluídas teñen dúas posibles denominacións:
:*Son **hipónimos** con respecto ó hiperónimo: *carballo* é hipónimo de *árbore*.
:*Son **cohipónimos** entre elas: *carballo* é cohipónimo de *maceira*.

Á condición que posúen os hiperónimos chámaselle **hiperonimia**; á dos hipónimos, **hiponimia**; á dos cohipónimos, **cohiponimia**.

Outra relación de inclusión básica é a meronimia.
## Véxase tamén 
### Outros artigos 
* Hiperonimia e hiponimia
* Campo semántico
Antonimia

A **antonimia** é a relación entre dúas palabras que teñen significados opostos, como *grande* ou *pequeno.*

Os campos semánticos organízanse mediante diversos tipos de relacións entre os significados dos lexemas. Dentro dos tipos de relacións coas que se organizan (relacións de incompatibilidade, relacións de inclusión e relacións entre significantes e significados), á hora de definir antonimia interésanos a primeira: relacións de incompatibilidade.

Entendemos por incompatibilidade a relación establecida entre significados lingüísticos pola cal un termo supón a exclusión do outro.

Non hai que confundir a incompatibilidade co significado diferente, así:

:::*alto* e *rubio* son compatibles: *un neno rubio alto.*
:::*alto* e *baixo* son incompatibles: **un neno alto baixo.*

Hai cinco clases de relacións de incompatibilidade, destas, **as tres primeiras considéranse antonimia:**

#**Privativas ou complementarias**: Establécese entre dous lexemas cando un deles presenta un ou varios semas distintivos significativos e o outro mostra precisamente esa carencia: *falar* / *calar*
#**Graduais**: Entre os lexemas hai gradación, hai vocábulos que representan puntos intermedios nunha escala: alto / baixo, fermoso / feo, longo / curto.
#**De inversión**: Son relacións de reciprocidade: nai / filla, compra / venda, doar / recibir.
#**Equipolentes**: É unha relación múltiple entre máis de dous membros. Cada un dos lexemas é incompatible con todos e cada un dos lexemas que manteñen este tipo de relación, pero todos teñen un trazo significativo común: Instrumento (trazo común) / guitarra, piano, trompeta (vocábulos equipolentes)
#**A neutralización**: As oposicións léxicas poden neutralizarse, é dicir, en determinados contextos ou situacións, unha distinción, que normalmente é funcional, pode quedar suspendida e un dos seus termos, o caracterizado ou 'marcado positivamente' inclúese no 'non marcado'
:::*día (non marcado), período con luz
:::*noite (marcado), período sen luz
:::*día (neutro), período de 24 horas (día + noite)

## Véxase tamén
*En galilibros hai [//gl.wikibooks.org/wiki/Exercicios_de_l%C3%A9xico_en_lingua_galega/Ant%C3%B3nimos_1 exercicios sobre antónimos]